Veel nippe, kuidas maailma muuta  - Pööra tähelepanu oma suurtele otsustele - neile, mida teed ehk korra paari aasta või isegi aastakümnete jooksul, aga mis määravad väga palju su tegelikku tarbimist. Näiteks maja ostmine: pereliikmete arvu kohta liiga suur majapind hakkab nõudma ka suuremat kütusearvet ja tähendab pikaajalist suurt keskkonna  raiskamist. Samamoodi auto või kodumasinate valik. Kas peresse on ikka vaja teist autot? Millise kütusekuluga masin valida? Kas võtta 40% suurema või väiksema energiakuluga külmkapp?…  - Suurte otsuste hulka kuuluvad ka hobid. Langevarjuhüpped või mootorpaadi järel langevarjuga lendlemine on keskkonnale palju valusamad valikud kui purjetamine või kanuutamine. Näiteks mootorpaadid kahjustavad ühe oma sõidutunni jooksul loodust palju rohkem kui autod sama sõidutunni jooksul seda teevad. Lisaks suurele õhu  reostusele on siin oluline ka vee reostus, sest enamik mootorpaate lekib ja rikub vett.  - Hakka kaalujälgijaks, see tähendab, vaatle oma valikuid ka kaalu alusel. Reeglina: mida suurem ja raskekaalulisem on objekt, seda olulisem on teema. Näiteks vana kapi taaskasutusele võtt on olulisem kui pisikese kasseti minema viskamine. Su auto aastane bensiinikulu sadades liitrites on olulisem kui näiteks aastaga ära visatud kilo kilekotte.  - Analüüsi oma tarbimiskäitumist kvantitatiivselt. Selleks võib lausa  üritada paar nädalat päevikut pidada. Siis ürita leida üles need kaks-kolm kohta oma tarbimises, kus sa saaksid teha lihtsa vaevaga suure muutuse. Näiteks üle päeva autoga poes käimise asemel hakata seda tegema kardinaalselt ja kord nädalas. Või vahetada dushipea, nii et saaksid 25 protsenti vähem vett ja rohkem õhku, ilma et seda ise märkaksite. Või leppida pereliikmetega kokku, et üle 10 minuti kestvaid dushsiseansse keegi ei tee. Või viia oma aeda metsikuid taimi ning muuta üldilmet nii, et seda pole  vaja kasta mitte iga päev, vaid kord nädalas - kokkuhoid on tohutu.  - Ole liider: vali sellised kaubad või elustiil, mis naabriteski tähelepanu äratab, ning propageeri neid sobival juhul. Näiteks päikesepaneelid sooja vee tegemiseks, looduslik ja kemikaalide vaba aed… Aga ka enda kontori koju kolimine või tööle jalgrattaga sõitmine. "Vaata, mis naaber teeb!" stiilis sai hoogu ka 1980ndate plastmassi taaskasutamise ja kogumise kampaania.  - Osta asjad, mis toetavad keskkonda nii palju kui võimalik.  Energiat kulutavate asjade puhul on olulisim küsimus võimalikult väike kulutamine: säästuveega WCpotid, suure õhusurvega dushipead jne. Riiete, raamatute ja mööbli puhul võiks esimese asjana mõelda võimalusele osta kellegi poolt varem kasutatut. Raamat, aga ka paberrättide ja WCpaberi puhul eelistada vanapaberist tehtud.